Un incendiu a devastat un bloc de apartamente din centrul oraşului Hanoi, Vietnam, cel puțin 14 persoane pierzându-și viața, iar alte 3 fiind rănite.
„Incendiul a izbucnit în jurul orei 12:30 (vineri, ora locală, 17:30 GMT joi). Incendiul a fost puternic, cu mai multe explozii”, a indicat agenţia de ştiri Vietnam News, citată de AFP.
La ora locală 06:20 (23:20 GMT joi), bilanţul victimelor indica cel puţin 14 morţi şi trei răniţi, potrivit Vietnam News, care citează oficiali locali. Incendiul a fost stins după aproximativ o oră, scrie Agerpres.
Vietnamul s-a confruntat cu incendii deosebit de violente în locuri de agrement în ultimii ani.
În septembrie 2022, 32 de persoane s-au stins din viaţa şi alte 17 au fost rănite într-un incendiu declanşat într-un bar de karaoke, în apropiere de oraşul Ho Şi Min (sud).